b'\n_START_ARTICLE_\nMnenjalnik\n_START_PARAGRAPH_\nMnenjalnik je spletni forum revije Joker. Njegova naloga je vzdr\xc5\xbeevanje stika z bralci revije, kar v konkretnem primeru pomeni, da je forum na podobnem, zabavnja\xc5\xa1kem nivoju, kot revija sama._NEWLINE_Poleg zabavne funkcije forum slu\xc5\xbei tudi v pomo\xc4\x8d obiskovalcem, \xc5\xa1e posebej, kar se ti\xc4\x8de ra\xc4\x8dunalni\xc5\xa1ke strojne opreme, programske opreme, ra\xc4\x8dunalni\xc5\xa1kih iger in interneta.\n_START_SECTION_\nZgodovina\n_START_PARAGRAPH_\nPrvi poskus forumskega udejstvovanja so avtorji revije Joker aktivirali \xc5\xbee leta 1996, ko ga je na svojem stre\xc5\xbeniku v podjetju Gekko gostoval nekdanji \xc4\x8dlan JCT, Andrej Mertelj - BjamesB. Forum je po nekaj mesecih zamrl, deloma zaradi majhne obiskanosti, predvsem pa zaradi vandalov. Leta 1999 so se odlo\xc4\x8dili poskusiti znova. Mnenjalnik, kot so ga poimenovali, je kot srce uporabljal Ultraboard (razvoj aplikacije je bil prekinjen in se je ne da ve\xc4\x8d kupiti). Pri tem spletnem forumu so vztrajali tri leta._NEWLINE_Zaradi vse ve\xc4\x8djih napak in izgub tem, so se avtorji odlo\xc4\x8dili zamenjati srce. Leta 2002 so tako postavili forum na novo in tokrat uporabili phpBB. Poleg vizualne privla\xc4\x8dnosti so obiskovalcem ponudili nove izbe in uvedli bolj restriktivno politiko. V skladu s humorjem, ki se uporablja v reviji, so \xc4\x8dlanom podtaknili zanimive ranke, ki so se spreminjali s \xc5\xa1tevilom sporo\xc4\x8dil. Ta tradicija se je ohranila do danes._NEWLINE_Leta 2004 je forum spet spremenil podobo, skupaj s prenovo spletnih strani. Tokrat so uporabili Invision power board in forum poimenovali mn3njalnik (kot tretja razli\xc4\x8dica foruma). Le ta je v decembru 2015 \xc5\xa1e vedno v uporabi.\n_START_SECTION_\nPosebne razli\xc4\x8dice foruma\n_START_PARAGRAPH_\nVsako leto 1. aprila se po navadi spremeni tako podoba spletne strani kot foruma. Joker ostaja zvest tradiciji svojega humorja in spremembe so po navadi kaj drasti\xc4\x8dne in na meji dobrega okusa. Tako so leta 2003 uporabili temo ra\xc4\x8dunalni\xc5\xa1kega piratstva in po forumu ponujali la\xc5\xbene povezave do najnovej\xc5\xa1ih iger, leta 2004 so mnenjalnik spremenili v dr3kalnik, leta 2005 se je forum za en dan preimnoval v r3ktum, Jokerjeva stran pa se je preoblikovala v doma\xc4\x8do stran gejevske revije Leder \xc5\xa0erif. Uporabniki potegav\xc5\xa1\xc4\x8dine ve\xc4\x8dinoma sprejmejo kot izjemno sme\xc5\xa1ne in se duhu spremenjene strani takoj prilagodijo.\n_START_SECTION_\nKontroverznosti okrog mn3njalnika\n_START_PARAGRAPH_\nForum zvesto odra\xc5\xbea izkrivljen humor, s katerim si je revija pridobila kulten status. Ta se ka\xc5\xbee v podimkih, ki so mestoma \xc5\xbealjivi, poigravanju z uporabni\xc5\xa1kimi nastavitvami (recimo spreminjanjem uporabni\xc5\xa1kih imen) in skrivnimi izbami za posve\xc4\x8dene skupine.'